1)

Muutetaan direktiiviin 97/24/EY liitetty 5 luku seuraavasti: a) Lisätään seuraavat uudet viittaukset kohtaan LUETTELO LIITTEISTÄ: ”LIITE VII varaosakatalysaattoreiden tyyppihyväksyntä erillisinä teknisinä yksiköinä kaksi- ja kolmipyöräisille moottoriajoneuvoille … Lisäys 1 Ilmoituslomake, joka koskee varaosakatalysaattoreita erillisinä teknisinä yksiköinä kaksi- ja kolmipyöräisille moottoriajoneuvoille … Lisäys 2 Tyyppihyväksyntätodistus, joka koskee varaosakatalysaattoreita erillisinä teknisinä yksiköinä kaksi- ja kolmipyöräisille moottoriajoneuvoille … Lisäys 3 Esimerkkejä tyyppihyväksyntämerkistä …” b) Muutetaan liite I seuraavasti: i) Lisätään 1.4, 1.5 ja 1.6 kohta seuraavasti: ”1.4 ’alkuperäisellä katalysaattorilla’ katalysaattoria tai katalysaattoreiden kokoonpanoa, jota koskee ajoneuvolle myönnetty tyyppihyväksyntä; 1.5 ’varaosakatalysaattorilla’ katalysaattoria tai katalysaattoreiden kokoonpanoa, joka on tarkoitettu korvaamaan alkuperäinen katalysaattori tämän luvun mukaisesti tyyppihyväksytyssä ajoneuvossa ja joka voidaan tyyppihyväksyä erillisenä teknisenä yksikkönä direktiivin 2002/24/EY 2 artiklan 5 kohdan määritelmän mukaisesti; 1.6 ’alkuperäisellä varaosakatalysaattorilla’ katalysaattoria tai katalysaattoreiden kokoonpanoa, jonka tyyppi on mainittu ►M1 liitteessä VI olevassa 4a kohdassa ◄ , mutta jonka ajoneuvon tyyppihyväksynnän haltija tarjoaa markkinoille erillisenä teknisenä yksikkönä.” ii) Lisätään 2.3 kohta seuraavasti: ”2.3 Kaavio ja merkinnät 2.3.1 Mahdollisen alkuperäisen katalysaattorin kaaviokuva ja numeroitu läpileikkaus on liitettävä liitteessä V tarkoitettuun asiakirjaan. 2.3.2 Kaikissa alkuperäisissä katalysaattoreissa on oltava e-merkki sekä tyyppihyväksynnän myöntäneen maan tunnus. Tämän viittauksen on oltava selvästi luettavissa ja pysyvä sekä myös näkyvä (jos mahdollista) siinä asennossa, johon se kiinnitetään.” iii) Lisätään 5 kohta seuraavasti: ”5. VARAOSAKATALYSAATTORIT JA ALKUPERÄISET VARAOSAKATALYSAATTORIT 5.1 Varaosakatalysaattorit, jotka on tarkoitettu asennettaviksi tämän luvun mukaisesti tyyppihyväksyttyihin ajoneuvoihin, on testattava liitteen VII mukaisesti. 5.2 Alkuperäisten varaosakatalysaattoreiden, jotka ovat ►M1 liitteessä VI olevan 4a kohdan ◄ mukaisia ja jotka on tarkoitettu asennettavaksi ajoneuvoon, jota asianomaisessa tyyppihyväksyntätodistuksessa tarkoitetaan, ei tarvitse olla liitteen VII mukaisia, edellyttäen, että ne täyttävät tämän liitteen 5.2.1 ja 5.2.2 kohdan vaatimukset. 5.2.1 Merkintä Alkuperäisissä varaosakatalysaattoreissa on oltava ainakin seuraavat tunnistusmerkinnät: 5.2.1.1 ajoneuvonvalmistajan nimi tai tavaramerkki; 5.2.1.2 merkki ja osan tunnistusnumero. 5.2.2 Asiakirjat Alkuperäisen varaosakatalysaattorin mukana on oltava seuraavat tiedot: 5.2.2.1 ajoneuvonvalmistajan nimi tai tavaramerkki; 5.2.2.2 merkki ja osan tunnistusnumero; 5.2.2.3 luettelo ajoneuvoista, joihin alkuperäinen varaosakatalysaattori soveltuu ►M1 liitteessä VI olevan 4a kohdan ◄ mukaisesti; 5.2.2.4 asennusohjeet tarvittaessa. 5.2.2.5 Nämä tiedot on annettava joko alkuperäisen varaosakatalysaattorin mukana toimitettavassa lehtisessä, alkuperäisen varaosakatalysaattorin myyntipakkauksessa tai muulla sopivalla tavalla.” c) Muutetaan liite II seuraavasti: i) Lisätään 1.7, 1.8 ja 1.9 kohta seuraavasti: ”1.7 ’alkuperäisellä katalysaattorilla’ katalysaattoria tai katalysaattoreiden kokoonpanoa, jota koskee ajoneuvolle myönnetty tyyppihyväksyntä; 1.8 ’varaosakatalysaattorilla’ katalysaattoria tai katalysaattoreiden kokoonpanoa, joka on tarkoitettu korvaamaan alkuperäinen katalysaattori tämän luvun mukaisesti tyyppihyväksytyssä ajoneuvossa ja joka voidaan tyyppihyväksyä erillisenä teknisenä yksikkönä direktiivin 2002/24/EY 2 artiklan 5 kohdan määritelmän mukaisesti; 1.9 ’alkuperäisellä varaosakatalysaattorilla’ katalysaattoria tai katalysaattoreiden kokoonpanoa, jonka tyyppi on mainittu ►M1 liitteessä VI olevassa 4a kohdassa ◄ , mutta jonka ajoneuvon tyyppihyväksynnän haltija tarjoaa markkinoille erillisenä teknisenä yksikkönä.” ii) Lisätään 2.4 kohta seuraavasti: ”2.4 Kaavio ja merkinnät 2.4.1 Mahdollisen alkuperäisen katalysaattorin kaaviokuva ja numeroitu läpileikkaus on liitettävä liitteessä V tarkoitettuun asiakirjaan. 2.4.2 Kaikissa alkuperäisissä katalysaattoreissa on oltava e-merkki sekä tyyppihyväksynnän myöntäneen maan tunnus. Tämän viittauksen on oltava selvästi luettavissa ja pysyvä sekä myös näkyvä (jos mahdollista) siinä asennossa, johon se kiinnitetään.” iii) Lisätään 5 kohta seuraavasti: ”5. VARAOSAKATALYSAATTORIT JA ALKUPERÄISET VARAOSAKATALYSAATTORIT 5.1 Varaosakatalysaattorit, jotka on tarkoitettu asennettaviksi tämän luvun mukaisesti tyyppihyväksyttyihin ajoneuvoihin, on testattava liitteen VII mukaisesti. 5.2 Alkuperäisten varaosakatalysaattoreiden, jotka ovat ►M1 liitteessä VI olevan 4a kohdan ◄ mukaisia ja jotka on tarkoitettu asennettavaksi ajoneuvoon, jota asianomaisessa tyyppihyväksyntätodistuksessa tarkoitetaan, ei tarvitse olla liitteen VII mukaisia, edellyttäen, että ne täyttävät tämän liitteen 5.2.1 ja 5.2.2 kohdan vaatimukset. 5.2.1 Merkintä Alkuperäisissä varaosakatalysaattoreissa on oltava ainakin seuraavat tunnistusmerkinnät: 5.2.1.1 ajoneuvonvalmistajan nimi tai tavaramerkki; 5.2.1.2 merkki ja osan tunnistusnumero. 5.2.2 Asiakirjat Alkuperäisten varaosakatalysaattoreiden mukana on toimitettava seuraavat tiedot: 5.2.2.1 ajoneuvonvalmistajan nimi tai tavaramerkki; 5.2.2.2 merkki ja osan tunnistusnumero; 5.2.2.3 luettelo ajoneuvoista, joihin alkuperäinen varaosakatalysaattori soveltuu ►M1 liitteessä VI olevan 4a kohdan ◄ mukaisesti; 5.2.2.4 asennusohjeet tarvittaessa. 5.2.2.5 Nämä tiedot on annettava joko alkuperäisen varaosakatalysaattorin mukana toimitettavassa lehtisessä, alkuperäisen varaosakatalysaattorin myyntipakkauksessa tai muulla sopivalla tavalla.” d) Lisätään 4a kohta liitteeseen VI seuraavasti: ”4a Katalysaattorit 4a.1 Alkuperäisen katalysaattorin merkki ja tyyppi liitteessä V olevan 3.2.12.2.1 kohdan mukaisesti (ilmoituslomake). 4a.2 Alkuperäisen varaosakatalysaattorin merkit ja tyypit liitteessä V olevan 3.2.12.2.1 kohdan mukaisesti (ilmoituslomake).” e) Lisätään liite VII seuraavasti:



”LIITE VII VARAOSAKATALYSAATTOREIDEN TYYPPIHYVÄKSYNTÄ ERILLISINÄ TEKNISINÄ YKSIKÖINÄ KAKSI- JA KOLMIPYÖRÄISILLE MOOTTORIAJONEUVOILLE Tätä liitettä sovelletaan yhteen tai useampaan kaksi- tai kolmepyöräisten moottoriajoneuvojen tyyppiin varaosina asennettaviksi tarkoitettujen katalysaattoreiden tyyppihyväksyntään erillisinä teknisinä yksiköinä direktiivin 2002/24/EY 2 artiklan 5 kohdan tarkoituksessa. 1. MÄÄRITELMÄT Tässä liitteessä tarkoitetaan: 1.1 ’alkuperäisellä katalysaattorilla’ katalysaattoria tai katalysaattoreiden kokoonpanoa, jota koskee ajoneuvolle myönnetty tyyppihyväksyntä; 1.2 ’varaosakatalysaattorilla’ katalysaattoria tai katalysaattoreiden kokoonpanoa, joka on tarkoitettu korvaamaan alkuperäinen katalysaattori tämän luvun mukaisesti tyyppihyväksytyssä ajoneuvossa ja joka voidaan tyyppihyväksyä erillisenä teknisenä yksikkönä direktiivin 2002/24/EY 2 artiklan 5 kohdan määritelmän mukaisesti; 1.3 ’alkuperäisellä varaosakatalysaattorilla’ katalysaattoria tai katalysaattoreiden kokoonpanoa, jonka tyyppi on mainittu ►M1 liitteessä VI oleva 4a kohta ◄ , mutta jonka ajoneuvon tyyppihyväksynnän haltija tarjoaa markkinoille erillisenä teknisenä yksikkönä; 1.4 ’katalysaattorin tyypillä’ katalysaattoreita, jotka eivät eroa toisistaan seuraavien olennaisten ominaisuuksien suhteen: 1.4.1 päällystettyjen kennojen lukumäärä, rakenne ja materiaali, 1.4.2 katalysoivan toiminnan tyyppi (hapetus, kolmitiekatalysaattori jne.), 1.4.3 tilavuus, etupinnan ja kennon pituuden suhde, 1.4.4 katalysaattorimateriaalin sisältö, 1.4.5 katalysaattorimateriaalin suhteellinen osuus, 1.4.6 kennotiheys, 1.4.7 mitat ja muoto, 1.4.8 lämpösuojaus; 1.5 ’ajoneuvotyypillä moottorin tuottamien kaasumaisten ilmansaasteiden osalta’ kaksi- tai kolmepyöräisiä moottoriajoneuvoja, jotka eivät eroa toisistaan, erityisesti seuraavien olennaisten seikkojen suhteen: 1.5.1 vastaava inertia suhteessa vertailupainoon liitteen I tai II (ajoneuvon tyypistä riippuen) lisäyksessä 1 olevan 5.2 kohdan mukaisesti, 1.5.2 moottorin ja kaksi- tai kolmepyöräisen moottoriajoneuvon ominaisuudet liitteen V mukaisesti; 1.6 ’kaasumaisilla epäpuhtauksilla’ hiilimonoksidia, hiilivetyjä ja typpidioksidin (NO2) ekvivalentteina ilmoitettuja typen oksideja. 2. TYYPPIHYVÄKSYNNÄN HAKEMINEN 2.1 Järjestelmän valmistajan tai tämän valtuuttaman edustajan on toimitettava varaosakatalysaattoreita erillisinä teknisinä yksiköinä koskeva tyyppihyväksyntähakemus. 2.2 Ilmoituslomakkeen malli esitetään lisäyksessä 1. 2.3 Jokaista sellaista katalysaattorityyppiä varten, jolle tyyppihyväksyntää haetaan, tyyppihyväksyntähakemuksen liitteenä on oltava seuraavassa mainitut asiakirjat kolmena kappaleena ja seuraavat selvennykset: 2.3.1 niiden ajoneuvotyyppien kuvaus, joille laite on tarkoitettu koskien niitä ominaisuuksia, joita tarkoitetaan liitteessä I olevassa 1.1 kohdassa tai liitteessä II (ajoneuvotyypistä riippuen), 2.3.2 ne numerot ja/tai symbolit, jotka luonnehtivat moottorin ja ajoneuvon tyyppiä, 2.3.3 kuvaus varaosakatalysaattorista, josta käy ilmi laitteiston kunkin osan sijainti sekä asentamisohjeet, 2.3.4 piirrokset jokaisesta osasta, jotta ne olisi helppo havaita ja tunnistaa, ja selonteko käytetyistä raaka-aineista. Näissä piirroksissa on myös tehtävä selkoa tyyppihyväksyntänumerolle, jonka sijoittaminen laitteeseen on pakollista, varatusta paikasta. 2.4 Tyyppihyväksyntätesteistä vastaavalle tekniselle tutkimuslaitokselle on toimitettava: 2.4.1 Tämän luvun mukaisesti hyväksyttyä tyyppiä edustava(t) ajoneuvo(t), jo(t)ka on varustettu uudella, alkuperäisellä katalysaattorilla. Hakija valitsee kyseisen ajoneuvon (kyseiset ajoneuvot) teknisen tutkimuslaitoksen suostumuksella. Sen (niiden) on oltava liitteen I, II tai III lisäyksessä 1 olevan 3 kohdan mukaisia (ajoneuvotyypistä riippuen). Testiajoneuvo(je)n päästöjenrajoitusjärjestelmässä ei saa olla vikoja. Liiallisesti kuluneet tai huonosti toimivat, päästöihin vaikuttavat alkuperäiset osat on korjattava tai vaihdettava. Testiajoneuvo(t) on viritettävä oikein ja säädettävä valmistajan eritelmien mukaisesti ennen päästöjen testausta. 2.4.2 Yksi varaosakatalysaattorin tyyppiä edustava näytekappale. Kyseiseen näytteeseen on merkittävä selvästi ja pysyvästi hakijan toiminimi tai tavaramerkki ja näytteen kauppanimitys. 3. TYYPPIHYVÄKSYNNÄN MYÖNTÄMINEN 3.1 Tämän liitteen mukaisten testien jälkeen asianomainen viranomainen laatii lisäyksessä 2 olevan mallin mukaisen todistuksen. 3.2 Jokaiselle hyväksytylle varaosakatalysaattorin tyypille annetaan hyväksyntänumero direktiivin 2002/24/EY liitteen V mukaisesti. Sama jäsenvaltio ei saa antaa samaa numeroa toiselle varaosakatalysaattorin tyypille. Sama tyyppihyväksyntänumero voi kattaa kyseisen varaosakatalysaattorin tyypin käytön useissa erilaisissa ajoneuvotyypeissä. 4. MERKITSEMISEEN LIITTYVIÄ VAATIMUKSIA 4.1 Kaikissa sen tyypin mukaisissa varaosakatalysaattoreissa, jotka on tyyppihyväksytty tätä direktiiviä noudattaen erillisenä teknisenä yksikkönä, on kiinnitysosia ja letkuja lukuun ottamatta oltava direktiivin 2002/24/EY 8 artiklan vaatimusten mukaisesti muodostettu tyyppihyväksyntämerkki sekä tämän liitteen 4.2 kohdassa tarkoitetut lisätiedot. Tyyppihyväksyntämerkin on oltava selvästi luettavissa ja pysyvä sekä myös näkyvä (jos mahdollista) siinä asennossa, johon se kiinnitetään. Kirjaimen ’a’ suuruuden on oltava ≥ 3 mm. 4.2 Tyyppihyväksyntämerkin sisältämä lisätieto 4.2.1 Jokaisen varaosakatalysaattorin tyyppihyväksyntämerkissä on kiinnitysosia ja letkuja lukuun ottamatta oltava merkittynä ne luvut, joiden perusteella tyyppihyväksyntä on myönnetty. 4.2.1.1 Yhtenä osana katalysaattorin ja pakojärjestelmän (äänenvaimennin) yhdistävä varaosakatalysaattori. Edellä 4.1 kohdan mukaisen tyyppihyväksyntämerkin jälkeen on oltava numerot 5 ja 9 ympyröityinä. 4.2.1.2 Pakojärjestelmästä (äänenvaimennin) erillinen varaosakatalysaattori Varaosakatalysaattoriin kiinnitetyn 4.1 kohdassa tarkoitetun tyyppihyväksyntämerkin jälkeen on oltava numero 5 ympyröitynä. Esimerkkejä tyyppihyväksyntämerkeistä on lisäyksessä 3. 5. VAATIMUKSET 5.1 Yleiset vaatimukset Varaosakatalysaattorin on oltava siten suunniteltu, rakennettu ja asennettu, että 5.1.1 ajoneuvo täyttää tämän liitteen vaatimukset tavanomaisissa käyttöolosuhteissa ja erityisesti huolimatta siitä tärinästä, jonka kohteena se saattaa olla; 5.1.2 ajoneuvon normaalit käyttöolosuhteet huomioon ottaen saavutetaan kohtuullinen varaosakatalysaattorin ruosteenkestokyky; 5.1.3 alkuperäisen varaosakatalysaattorin antama maavara ja ajoneuvon mahdollinen kallistuskulma eivät vähene; 5.1.4 sen pinnalla ei ole epätavallisen korkeita lämpötiloja; 5.1.5 sen ääriviivoissa ei ole ulkonemia eikä teräviä reunoja; 5.1.6 iskunvaimentimille ja jousille on varattu tarpeeksi tilaa; 5.1.7 putkilla ja johdoilla on riittävästi turvavaraa; 5.1.8 se on iskunkestävä selvästi määriteltyjen asennus- ja huoltomääräysten kanssa yhtäpitävällä tavalla; 5.1.9 jos alkuperäiseen katalysaattoriin sisältyy lämpösuoja, varaosakatalysaattoriin on sisällyttävä vastaava suoja; 5.1.10 jos pakosarjaan on alun perin asennettu happiantureita tai muita sensoreita, varaosakatalysaattori on asennettava täsmälleen samaan paikkaan kuin alkuperäinen katalysaattori, eikä happiantureiden eikä muiden sensorien sijaintia pakosarjassa saa muuttaa. 5.2 Päästöjä koskevat vaatimukset 5.2.1 Tyyppihyväksyntähakemuksen kohteena olevalla varaosakatalysaattorilla varustettu ajoneuvo, jota 2.4.1 kohdassa tarkoitetaan, on testattava liitteiden I, II tai III (ajoneuvon tyyppihyväksynnästä riippuen) ( 3 ) lisäysten 1 ja 2 mukaisesti. 5.2.1.1 Varaosakatalysaattoreilla varustettujen ajoneuvojen pilaannuttavien aineiden päästöjen arviointi Päästöjä koskevien vaatimusten katsotaan täyttyvän, jos varaosakatalysaattorilla varustetun testiajoneuvon päästöt ovat liitteessä I, II tai III (ajoneuvon tyyppihyväksynnästä riippuen) ( 4 ) annettujen raja-arvojen mukaisia. Kun tyyppihyväksyntää sovelletaan saman valmistajan erilaisiin ajoneuvotyyppeihin ja edellyttäen, että kyseisiin erilaisiin ajoneuvotyyppeihin asennetaan samantyyppinen alkuperäinen katalysaattori, tyyppi I -testi voidaan rajoittaa vähintään kahteen ajoneuvoon, jotka on valittu hyväksynnästä vastaavan teknisen tutkimuslaitoksen suostumuksella. 5.2.2 Sallittuun melutasoon liittyvät vaatimukset Edellä 2.4.1 kohdassa tarkoitetun ajoneuvon, joka on varustettu sen tyyppisellä varaosakatalysaattorilla, jota tyyppihyväksyntähakemus koskee, on täytettävä 9 luvun liitteessä II, III tai IV olevan 3 kohdan (ajoneuvon tyyppihyväksynnästä riippuen) vaatimukset. Testiraportissa on mainittava liikkeellä ja paikallaan olevan ajoneuvon testin tulokset. 5.3 Ajoneuvon suorituskyvyn testaaminen 5.3.1 Varaosakatalysaattorin on pystyttävä takaamaan ajoneuvolle sellainen suorituskyky, että se on verrattavissa alkuperäisen katalysaattorin kanssa saavutettuun suorituskykyyn. 5.3.2 Varaosakatalysaattoria verrataan alkuperäisen uudenveroisen katalysaattorin kanssa niin, että kumpikin katalysaattori asennetaan vuorollaan 2.4.1 kohdassa tarkoitettuun ajoneuvoon. 5.3.3 Tämä testi on tehtävä mittaamalla moottorin tehokkuuskäyrä. Varaosakatalysaattorin ollessa asennettuna nettomaksimiteho ja maksiminopeus saavat poiketa enintään ± 5 prosenttia samoissa olosuhteissa mitatusta nettomaksimitehosta ja maksiminopeudesta alkuperäisen katalysaattorin ollessa asennettuna. 6. TUOTANNON VAATIMUSTENMUKAISUUS Direktiivin 2002/24/EY liitteen VI säännöksiä sovelletaan tuotannon vaatimustenmukaisuuden tarkistamiseen. Edellä tarkoitetun vaatimustenmukaisuuden testaamista varten varaosakatalysaattoreista otetaan näytekappale tämän liitteen mukaisesti tyyppihyväksytystä tuotantosarjasta. Tuotannon katsotaan olevan tämän liitteen vaatimusten mukainen, jos 5.2 kohdan (päästöjä koskevat vaatimukset) ja 5.3 kohdan (ajoneuvon suorituskyvyn testaaminen) mukaiset vaatimukset täyttyvät. 7. ASIAKIRJAT 7.1 Kunkin uuden varaosakatalysaattorin mukana on toimitettava seuraavat tiedot: 7.1.1 katalysaattorin valmistajan nimi tai tavaramerkki; 7.1.2 ajoneuvot (mukaan lukien valmistusvuosi), joihin varaosakatalysaattori on hyväksytty asennettavaksi; ja 7.1.3 tarvittaessa asennusohjeet. 7.2 Nämä tiedot on annettava joko varaosakatalysaattorin mukana toimitettavassa lehtisessä, varaosakatalysaattorin myyntipakkauksessa tai muulla sopivalla tavalla.



Lisäys 1 Ilmoituslomake, joka koskee varaosakatalysaattoria erillisenä teknisenä yksikkönä kaksi- ja kolmipyöräisille ajoneuvoille Järjestysnumero (hakija ilmoittaa) ... Kaksi- ja kolmipyöräisten ajoneuvojen varaosakatalysaattorin tyyppihyväksyntähakemuksessa on oltava seuraavat yksityiskohdat: 1) Laitteen merkki: ... 2) Laitteen tyyppi: ... 3) Laitteen valmistajan nimi ja osoite: ... ... 4) Tarvittaessa laitteen valmistajan valtuutetun edustajan nimi ja osoite: ... ... 5) Ajoneuvomerkki tai -merkit sekä -tyyppi tai -tyypit, johon tai joihin laite on suunniteltu ( 5 ): 6) Varaosakatalysaattorin piirustukset, joissa näkyvät erityisesti kaikki direktiiviin 97/24/EY liitetyn 5 luvun liitteessä VII olevassa 1.4 kohdassa tarkoitetut ominaisuudet: ... ... 7) Kuvaus ja piirustukset, joista käy ilmi varaosakatalysaattorin paikka moottorin pakosarjaan (pakosarjoihin) ja mahdolliseen happianturiin nähden: ... 8) Käyttöä koskevia rajoituksia ja asennusmääräyksiä: ... 9) Direktiivin 2002/24/EY liitteessä II olevan 1 osan A otsikon seuraavissa kohdissa luetellut tiedot: 0.1, 0.2, 0.5, 0.6, 2.1, 3, 3.0, 3.1, 3.1.1, 3.2.1.7, 3.2.12, 4–4.4.2, 4.5, 4.6, 5.2.



Lisäys 2 Tyyppihyväksyntätodistus, joka koskee varaosakatalysaattoreita kaksi- ja kolmipyöräisille ajoneuvoille Viranomaisen nimi Testausseloste nro: ... Tekninen yksikkö: ... Päiväys: ... Tyyppihyväksyntä nro: ... Laajennuksen nro: ... 1) Laitteen merkki: ... 2) Laitteen tyyppi: ... 3) Laitteen valmistajan nimi ja osoite: ... ... 4) Tarvittaessa laitteen valmistajan valtuutetun edustajan nimi ja osoite: ... ... 5) Sen ajoneuvon tai niiden ajoneuvojen merkit ja tyypit sekä mahdolliset muunnokset ja versiot, johon tai joihin laite on suunniteltu: ... ... 6) Laite jätetty testattavaksi: ... 7) Tyyppihyväksyntä myönnetty/hylätty ( 6 ): 8) Paikka: ... 9) Päiväys: ... 10) Allekirjoitus: ...



Lisäys 3 Esimerkkejä tyyppihyväksyntämerkistä Saksa [e1] on julkaissut yllä kuvatun tyyppihyväksyntämerkin numero 1230 yhtenä osana katalysaattorin ja pakojärjestelmän (äänenvaimennin) yhdistävälle varaosakatalysaattorille. Saksa [e1] on julkaissut yllä kuvatun tyyppihyväksyntämerkin numero 1230 varaosakatalysaattorille, jota ei ole yhdistetty pakojärjestelmään (katalysaattoria ja äänenvaimenninta ei ole yhdistetty samaan osaan). Saksa [e1] on julkaissut yllä kuvatun tyyppihyväksyntämerkin numero 1230 ei-alkuperäiselle äänenvaimentimelle, johon ei ole yhdistetty katalysaattoria (katalysaattoria ja äänenvaimenninta ei ole yhdistetty samaan osaan tai ajoneuvossa ei ole katalysaattoria) (katso 9 luku).”